แบดบอยส์ คู่หูขวางนรก 2

แบดบอยส์ คู่หูขวางนรก 2 () เป็นภาพยนตร์แอคชั่น-คอเมดี้ ที่ออกฉายในปี พ.ศ. 2546 กำกับโดยไมเคิล เบย์ เป็นภาคต่อจากภาพยนตร์เรื่อง แบดบอยส์ คู่หูขวางนรก ที่ออกฉายในปี พ.ศ. 2538 นำแสดงโดย วิลล์ สมิธ และมาร์ติน ลอว์เรนซ์ และสำหรับเสียงภาษาไทยให้เสียงโดยทีมพากย์พันธมิตร

เนื้อเรื่องย่อ
เมื่อสองตำรวจจอมระห่ำของไมอามี่ ไมก์ เลาว์รี่ (วิลล์ สมิธ) และ มาร์คัส เบอร์เน็ตต์ (มาร์ติน ลอว์เรนซ์) กลายเป็นส่วนหนึ่ง ของหน่วยงานสุดไฮเทค ที่ได้รับมอบหมายให้สกัดกั้น การไหลเข้ามาของยาเสพติดสู่ไมอามี่ พวกเขาเปิดโปงแผนการที่ชั่วร้าย ที่เกี่ยวพันกับเจ้าพ่อค้ายาสุดอำมหิต จอห์นนี่ ทาเปีย (จอร์ดี้ มอลล่า) ที่ตั้งใจจะขยายอาณาจักรของเขา และควบคุมธุรกิจการค้ายาทั้งหมดของเมือง และฆ่าทุกคนที่เข้ามาขวางทาง และสิ่งที่ทำให้เหตุการณ์เลวร้ายมากขึ้น ก็คือ ซิด (แกเบรียล ยูเนี่ยน) น้องสาวคนสวยของมาร์คัส ซึ่งเป็นเจ้าหน้าที่หน่วยปราบปรามยาเสพติด เกิดพบปัญหา ที่ทำให้สองฮีโร่ของเราต้องลุยกัน จนเกือบจะเกินขอบเขตของกฎหมาย ภารกิจยิ่งยุ่งยากมากขึ้น เมื่อไมก์และซิดเริ่มเกิดปิ๊งกัน ทำให้พี่ชายที่หวงน้องสาวต้องคอยเฝ้าระวัง แต่มาร์คัสและไมก์ ต้องเอาชนะความแตกต่างของพวกเขา เพื่อเอาชนะทาเปีย และเมื่อการแฝงตัวของซิดเริ่มเสี่ยงอันตราย สองหนุ่มแบ็ดบอยของเรา จึงต้องไปช่วยเหลือเธอ

นักแสดง

ภาคต่อ
ภาคต่อของ แบดบอยส์ คู่หูขวางนรก 2 มีการพัฒนาตั้งแต่ พ.ศ. 2554 และเดิมโซนี่พิคเจอร์สเอ็นเตอร์เทนเมนต์ประกาศวันฉายคือวันที่ 17 กุมภาพันธ์ พ.ศ. 2560 ก่อนจะเลื่อนไปเป็นวันที่ 12 มกราคม พ.ศ. 2561 พร้อมทั้งประกาศชื่อภาพยนตร์คือ คู่หูตลอดกาล ขวางทางนรก (Bad Boys for Life) แต่ต่อมาเดือนสิงหาคม พ.ศ. 2560 โซนีถอด คู่หูตลอดกาล ขวางทางนรก ออกจากตารางวันฉาย และมาร์ติน ลอว์เรนซ์ หนึ่งในนักแสดงนำกล่าวว่าภาพยนตร์ภาคต่อนี้อาจจะไม่เกิดขึ้น อย่างไรก็ตาม ในเดือนกุมภาพันธ์ พ.ศ. 2561 มีการประกาศว่า คู่หูตลอดกาล ขวางทางนรก จะกำกับโดยอะดิล เอล อาบีและบิลัล ฟัลลาห์ และจะได้วิลล์ สมิธและมาร์ติน ลอว์เรนซ์กลับมารับบทเดิม โดยจะออกฉายในวันที่ 17 มกราคม พ.ศ. 2563 ต่อมาในวันที่ 4 กันยายน พ.ศ. 2562 มีการเผยแพร่ตัวอย่างภาพยนตร์

อ้างอิง

แหล่งข้อมูลอื่น

 
 
 
 

ภาพยนตร์ที่กำกับโดย ไมเคิล เบย์
ภาพยนตร์อเมริกัน
ภาพยนตร์โลดโผน
ภาพยนตร์ตลก
ภาพยนตร์ภาคต่อ
ภาพยนตร์ที่มีฉากในประเทศคิวบา
ภาพยนตร์ที่มีฉากในไมแอมี
ภาพยนตร์ที่ถ่ายทำในไมแอมี
ภาพยนตร์ที่ถ่ายทำในปวยร์โตรีโก
ภาพยนตร์โดยโคลัมเบียพิกเจอส์